# Abertzaleen Batasuna

### De Viquipèdia

Abertzaleen Batasuna és el principal partit polític nacionalista del País Basc francès o Iparralde. El seu objectiu estratègic és el reconeixement del País Basc (actualment separat entre dos estats, Espanya i França) al si d'una Europa fonamentada sobre una federació de pobles i no pas Estats-Nacions. D'antuvi i sense deixar de banda el seu principal objectiu estratègic, ha treballat per a obtenir un primer reconeixement institucional d'Iparralde, com la creació d'un Departament Basc , a les zones basques dels Pirineus Atlàntics. Es tracta d'un partit d'esquerra que pesa un 10 % del vot a Iparralde i que ha aconseguit obtenir un nombre significatiu de regidors a municipis d'Iparralde entre els quals Biarritz. Compta a més amb un tinent d'alcalde a Biarritz Jakes Abeberry, elegits a la Mancomunitat d'aglomeració Baiona-Anglet-Biarritz, un conseller general (diputat provincial) Jean Michel Galant i algunes alcaldies entre les quals la de Hiriburu. Ha estat acusat de ser ambigu en la condemna a la violència d'ETA i Iparretarrak, contràriament a l'EAJ-PNB o Eusko Alkartasuna. La seva posició és "no-condemna i no-suport", però han fet una petició de treva a ETA (que es va fer efectiva el 22 de març de 2006).

Un terç dels seus membres, partidaris d'un lligam més fort amb el País basc del Sud se'n separà el 2001 per a formar la branca nord de Batasuna, no prohibida a França.

El diari d'opinió més proper és Enbata.

Obtingut de "http://ca.wikipedia.org../../../a/b/e/Abertzaleen_Batasuna_debe.html"

Categoria: Partits polítics del País Basc

##### Views

- Article
- Discussió
- Revisió actual

##### Cerca

##### En altres llengües

- English
- Español
- Euskara
- Français
- Galego